Cēsu novada pašvaldība
(reģ. 90000031048)

Atklāta konkursa
“Ielu infrastruktūras projektēšanas un autoruzraudzības pakalpojuma veikšana Cēsu pilsētā, veicinot pielāgošanos klimata pārmaiņām”
iepirkuma identifikācijas Nr. CNP/2025/39/ERAF

ZIŅOJUMS
Cēsīs, Cēsu novadā                                                                                 	       	2026. gada 10. februārī

	Pasūtītāja nosaukums un adrese:
	Cēsu novada pašvaldība, reģ.Nr.90000031048, Raunas ielā 4, Cēsīs, Cēsu novads, LV-4101.

	Iepirkuma procedūras veids, iepirkuma līguma priekšmets, iepirkuma identifikācijas numurs, iepirkuma daļas nosaukums
	Atklāts konkurss “Ielu infrastruktūras projektēšanas un autoruzraudzības pakalpojuma veikšana Cēsu pilsētā, veicinot pielāgošanos klimata pārmaiņām”, iepirkuma identifikācijas Nr. CNP/2025/39/ERAF 

	Projekta apraksts:
	Iepirkuma procedūra tiek rīkota Ministru kabineta 2024. gada 7. maija noteikumus Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām”  2.1.3.1. pasākuma “Pašvaldību pielāgošanās klimata pārmaiņām” pirmās projektu iesniegumu atlases kārtas īstenošanas noteikumi” projekts Nr.2.1.3.1/1/24/A/022 “Cēsu novada pašvaldības pielāgošanās klimata pārmaiņām” ietvaros

	Datums, kad publicēts paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī un Iepirkumu uzraudzības biroja tīmekļvietnē

	Iepriekšējais informatīvais paziņojums:
	2025. gada 30. oktobrī

	Paziņojums Eiropas Savienības Oficiālajā Vēstnesī:
	2026. gada 5. janvārī

	Paziņojums par līgumu Iepirkumu uzraudzības biroja tīmekļvietnē:
	2026. gada 6. janvārī

	Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti

	Iepirkuma komisija, kas izveidota ar Cēsu novada pašvaldības izpilddirektores vietnieces B. Eglītes 2025. gada 25. aprīļa rīkojumu Nr. 4-15/2025/400 “Par iepirkuma komisijas izveidi iepirkuma procedūrai “Ielu infrastruktūras projektēšanas un autoruzraudzības pakalpojuma veikšana Cēsu pilsētā, veicinot pielāgošanos klimata pārmaiņām””, tā 29.10.2025. grozījumiem Nr. 4-15/2025/983, šādā sastāvā:

	Komisijas priekšsēdētājs:
Ēriks Nordens, Centrālās administrācijas Attīstības pārvaldes Projektu ieviešanas un uzraudzības nodaļas projektu vadītājs,  komisijā atbild  par komisijas darba vadību, organizāciju un darbības nepārtrauktības nodrošināšanu un projekta nosacījumu ievērošanu; 
Komisijas priekšsēdētāja vietnieks:
Ģirts Kindzulis, Centrālās administrācijas Attīstības pārvaldes Projektu ieviešanas un uzraudzības nodaļas projektu vadītājs,  pārvaldes vadītāja vietnieks, komisijā atbild par komisijas darba vadību, organizāciju un darbības nepārtrauktības nodrošināšanu komisijas priekšsēdētājas prombūtnes laikā, projekta nosacījumu ievērošanu;
Komisijas locekļi:
Salvis Krūmiņš, Centrālās administrācijas Attīstības pārvaldes Projektu ieviešanas un uzraudzības nodaļas būvniecības projektu vadītājs, komisijā atbild par tehniskās specifikācijas jautājumiem;
Armands Pommers,  Centrālās administrācijas Attīstības pārvaldes Projektu ieviešanas un uzraudzības nodaļas būvniecības projektu vadītājs, komisijā atbild par tehniskās specifikācijas jautājumiem;
Maija Klimoviča, Centrālās administrācijas  Juridiskās pārvaldes Iepirkumu nodaļas vadītāja, komisijā atbild par nolikumu,
Mārīte Bērziņa, Cēsu novada Centrālās administrācijas  Juridiskās pārvaldes Iepirkumu nodaļas vecākā iepirkumu speciāliste-juriste, komisijā atbild par nolikumu.
Komisijas sekretāre: 
Iveta Beķere, Centrālās administrācijas Juridiskās pārvaldes Iepirkumu nodaļas iepirkumu sekretāre. 

	Iepirkuma līguma sagatavotāja: Sandra Straupe, Centrālās administrācijas Juridiskās pārvaldes juriste.

	Konsultante finanšu jautājumos: Agita Bičuka, Centrālās administrācijas Attīstības pārvaldes Projektu ieviešanas un uzraudzības nodaļas finansiste.

	Pieaicinātie eksperti: nav attiecināms.

	Piedāvājumu iesniegšanas termiņš
	2026. gada 20. februāris plkst. 09.00. 

	Pamatojums termiņa saīsinājumam (tai skaitā steidzamībai), ja tāds veikts
	Piedāvājumu iesniegšanas termiņa saīsināšana veikta pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 6. punktu, jo tika paredzēta elektroniska piedāvājumu iesniegšana.

	Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru

	Ministru kabineta 2017. gada 28. februāra noteikumu Nr. 107 "Iepirkuma procedūru un metu konkursu norises kārtība” (turpmāk – MK Nr. 107) 230. punkts noteic, ka “Pasūtītājs pieņem lēmumu pārtraukt izsludinātu iepirkuma procedūru vai metu konkursu šajos noteikumos un Publisko iepirkumu likumā paredzētajos gadījumos, kā arī tad, ja par to lēmusi Iepirkumu uzraudzības biroja iesniegumu izskatīšanas komisija saskaņā ar Publisko iepirkumu likumu. Citos gadījumos pasūtītājs var jebkurā brīdī pārtraukt izsludinātu iepirkuma procedūru vai metu konkursu, ja tam ir objektīvs pamatojums.” 
Eiropas Savienības Tiesa ir atzinusi, ka jebkura būtisku iepirkuma procedūras dokumentu un iepirkuma līguma grozījumu izdarīšana, kas tajos nav paredzēta, ir pielīdzināma jauna iepirkuma līguma noslēgšanai, kam būtu piemērojami publisko iepirkumu jomu reglamentējošo normatīvo aktu noteikumi, tādējādi būtisku grozījumu veikšana nav pieļaujama; grozījumi ir uzskatāmi par būtiskiem, ja ar tiem tiek ieviesti nosacījumi, saskaņā ar kuriem, ja tie būtu bijuši sākotnējā līguma slēgšanas tiesību piešķiršanas procedūrā, tajā būtu varējuši piedalīties arī citi pretendenti, nevis tikai sākotnēji atlasītie, vai arī būtu bijusi iespēja pieņemt citu piedāvājumu, nevis tikai sākotnēji pieņemto[footnoteRef:1].   [1:  Eiropas Savienības Tiesas 2008.gada 19.jūnija sprieduma lietā Nr.C454/06 35.punkts] 

Konkrētajā iepirkuma procedūrā Komisija izvērtējusi, ka veicamās izmaiņas tehniskajā specifikācijā ir būtiskas, jo tām ir nozīme pretendentu finanšu piedāvājumu sagatavošanā un līdz ar to iepirkums “Ielu infrastruktūras projektēšanas un autoruzraudzības pakalpojuma veikšana Cēsu pilsētā, veicinot pielāgošanos klimata pārmaiņām”, iepirkuma identifikācijas Nr. CNP/2025/39/ERAF, ir pārtraucams.

	Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu
	Nav attiecināms.

	Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas
	Nav attiecināms, Pasūtītājs piedāvājumu saņemšanai izmantojis elektroniskās informācijas sistēmas.

	Konstatētie interešu konflikti un pasākumi, kas veikti to novēršanai
	Interešu konflikti netika konstatēti.

	Lēmuma pārsūdzēšanas kārtība:

	Saskaņā ar Publisko iepirkumu likuma 68. panta  otrās daļas 1. punktu iesniegumu par šā panta pirmajā daļā minētajiem pārkāpumiem (izņemot šā panta trešajā daļā minētos gadījumus) Iepirkumu uzraudzības birojam var iesniegt līdz iepirkuma līguma vai vispārīgās vienošanās noslēgšanai 10 dienu laikā pēc dienas, kad šā likuma 37. pantā minētā informācija nosūtīta attiecīgajai personai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai pa faksu vai nodota personiski.




Iepirkumu komisijas locekle                                                        			        M. Bērziņa


DOKUMENTS PARAKSTĪTS AR DROŠU ELEKTRONISKO PARAKSTU


